MEGHÍVÓ
a „MŰszerfejlesztés a Semmelweis Egyetem PERINATÁLIS INTENZÍV CENTRUMAIBAN” CÍMŰ projekt záró sajtótájékoztatóra

A hazai koraszülött ellátásban vezető szerepet játszó Semmelweis Egyetem három klinikáján újult meg a koraszülöttek intenzív ellátásával foglalkozó úgynevezett PIC osztály. A 858 millió forintos uniós pályázati forrásból lecserélték a koraszülöttek gyógyításában nélkülözhetetlen életmentő műszereket, így mostantól fogva a legmagasabb szintű ellátást a legkorszerűbb műszerekkel tudja biztosítani az egyetem.

A fejlesztés keretében összesen 294 műszert szereztek be az I. és II. Sz. Szülészeti és Nőgyógyászati Klinika és az I. Sz. Gyermekgyógyászati Klinika koraszülött intenzív osztályain. Az új, világszínvonalú inkubátorokkal, betegőrző monitorokkal, lélegeztető gépekkel és infúziós pumpákkal ugrásszerűen nőtt az újszülöttek ellátásának biztonsága, csökkent a komplikációk és károsodások rizikója.

**A sajtótájékoztató**

**IDŐPONTJA:** 2015. június 23. kedd, 10 óra **HELYSZÍNE:**  I. Sz. Gyermekgyógyászati Klinika, Könyvtár (1083 Budapest, Bókay János u. 53.)

**PROGRAM:**

10:00 - 10:05 MEGNYITÓ BESZÉD - Dr. Tímár József, rektorhelyettes

10:05 - 10:10 BESZÉD - Dr. Beneda Attila, helyettes államtitkár, EMMI

10:10 - 10:15 TÁJÉKOZTATÓ - Dr. Szabó Attila, projektmenedzser

10:15 - 10:20 TÁJÉKOZTATÓ - Dr. Szabó Miklós, szakmai vezető

10:20 - 10:40 LÁTOGATÁS a PIC osztályon (interjúk, fotózás, forgatás)